stanford-oval/wikipedia huggingface dataset:
สปริงบ็อก
ศัพทมูลวิทยา

คำว่า "สปริงบ็อก" มาจากภาษาแอฟริคานส์และภาษาดัตช์คำว่า "สปริง" หมายถึง "กระโดด" และ "บ็อก" หมายถึง "แอนทิโลปตัวผู้" หรือ "แพะ"
ส่วนชื่อวิทยาศาสตร์ marsupialis มาจากภาษาละตินคำว่า "marsupium" หมายถึง "กระเป๋า"  หมายถึง แผ่นผิวหนังที่เหมือนกระเป๋าที่ตั้งอยู่ตรงกลางหลังไปจนถึงโคนหาง เมื่อตัวผู้ต้องการแสดงออกเพื่อดึงดูดตัวเมียหรือข่มขู่ศัตรู จะย่ำเท้าแล้วกระโดดขึ้นไปในอากาศ และชูแผ่นหนังนั้นพับขึ้น เผยให้เห็นขนสีขาวใต้หางชูขึ้นเหมือนพัดและปล่อยกลิ่นออกมา ซึ่งพฤติกรรมนี้เรียกว่า "สต็อตติง"
ลักษณะและพฤติกรรม

สปริงบ็อกจัดเป็นแอนทิโลปขนาดกลางจำพวกกาเซลล์ พบกระจายพันธุ์เฉพาะแอฟริกาตอนใต้แถบลุ่มแม่น้ำแซมเบซีเท่านั้น ตัวผู้มีเขาโค้งเป็นรูปตัววี ตัวเมียมีเขาเช่นกัน แต่มีขนาดเล็กและสั้นกว่าตัวผู้ มีขนาดความสูงจากหัวไหล่ถึงปลายเท้าประมาณ 78–84 เซนติเมตร น้ำหนักตัวประมาณ 31–36 กิโลกรัม อายุขัยโดยเฉลี่ย 10 ปี
สปริงบ็อกรวมตัวกันหากินเป็นฝูงในทุ่งหญ้าและกินหญ้าเป็นอาหาร การที่ได้เชื่อว่าเป็นสปริงบ็อก มาจากพฤติกรรมที่สามารถกระโดดลอยตัวได้สูงและไกลมากยามตกใจหรือหลบหนีศัตรู โดยกระโดดได้สูงกว่า 8–10 ฟุต หรือ 4 เมตร และกระโดดได้ไกลถึง 15 เมตร สามารถวิ่งได้เร็วถึง 97 กิโลเมตร/ชั่วโมง สปริงบ็อกมีหลากหลายสีตามลักษณะทางพันธุกรรม
สีตามปกติ
สปริงบ็อกสีดำ
สปริงบ็อกสีขาว
จากพฤติกรรมเช่นนี้ ทำให้สปริงบ็อกได้รับการยกย่องให้เป็นสัตว์ประจำชาติและสัญลักษณ์ทางการกีฬาของแอฟริกาใต้
การจำแนก

จำแนกออกเป็นชนิดย่อยได้ 3 ชนิด คือ
Antidorcas marsupialis marsupialis – แอฟริกาใต้
Antidorcas marsupialis angolensis – ตอนเหนือของนามิเบีย, พื้นที่ชายฝั่งทะเลทางตอนใต้ของแองโกลา
Antidorcas marsupialis hofmeyri – ตอนใต้และตอนกลางของนามิเบีย, บอตสวานา
แหล่งข้อมูลอื่น

ข้อมูลที่เกี่ยวข้องกับ Antidorcas marsupialis ที่วิกิสปีชีส์
ตราแผ่นดินของแอฟริกาใต้ (ค.ศ. 1932–ค.ศ. 2000) ซึ่งมีรูปสปริงบ็อกอยู่ด้านซ้าย
สปรูซ

| Spruce ช่วงเวลาที่มีชีวิตอยู่: Valanginian–Recent  PreꞒ Ꞓ O S D C P T J K Pg N      |
| --- | --- |

สปรูซนอร์เวย์ (Picea abies)

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: Gymnosperms Gymnosperms
หมวด:: Pinophyta Pinophyta
ชั้น:: Pinopsida Pinopsida
อันดับ:: Pinales Pinales
วงศ์:: วงศ์สนเขา Pinaceae
วงศ์ย่อย:: Piceoideae Piceoideae Frankis
สกุล:: Picea Picea Mill.

สปรูซ (อังกฤษ: Spruce) เป็นต้นไม้ในสกุล Picea ซึ่งประกอบไปด้วยพืชจำพวกสนไม่ผลัดใบประมาณ 35 สปีชีส์ จัดอยู่ในวงศ์ Pinaceae พบในเขตอบอุ่นและเขตไทกาของซีกโลกเหนือของโลก Picea เป็นสกุลเดียวในอนุวงศ์ Piceoideae สปรูซเป็นไม้ยืนต้นขนาดใหญ่ เมื่อโตเต็มที่จะสูงประมาณ 20-60 เมตร (ประมาณ 60–200 ฟุต) และมีกิ่งก้านเป็นวงรอบและมีรูปทรงกรวย สปรูซแตกต่างกับต้นไม้ในตระกูลสนอื่น ๆ ตรงที่ใบ ซึ่งมีสี่ด้านและยึดติดกับโครงสร้างที่มีลักษณะเหมือนหมุดขนาดเล็กบนกิ่ง และโดยโคน (ไม่นับใบประดับที่ยื่นออกมา) ซึ่งจะห้อยลงมาหลังจากผสมเกสรแล้ว ต้นสปรูซจะสลัดใบเมื่ออายุ 4-10 ปี ทำให้กิ่งก้านขรุขระเต็มไปด้วยหมุดที่ไม่ถูกสลัด ในสกุลอื่นที่คล้ายคลึงกัน กิ่งก้านจะค่อนข้างเรียบ
การใช้ > การก่อสร้าง

ไม้สปรูซถูกนำมาใช้เพื่อวัตถุประสงค์หลากหลายอย่าง ตั้งแต่งานก่อสร้างทั่วไปและลังไม้ ไปจนถึงการใช้งานในเครื่องบินไม้ ฟลายเออร์เครื่องบินลำแรกของพี่น้องไรต์สร้างขึ้นจากไม้สปรูซ
เนื่องจากสปรูซไม่มีคุณสมบัติต้านทานแมลงหรือการผุหลังจากตัด โดยทั่วไปจึงใช้สำหรับการก่อสร้างในที่ร่มเท่านั้น ไม้สปรูซเมื่อปล่อยไว้ข้างนอกจะอยู่ได้นานไม่เกิน 12-18 เดือน ขึ้นอยู่กับชนิดของสภาพอากาศที่สัมผัส
การใช้ > อาหารและยา

ยอดสดของสปรูซหลายชนิดเป็นแหล่งวิตามินซีตามธรรมชาติ กัปตันคุกทำเบียร์แอลกอฮอล์จากสปรูซระหว่างการเดินทางในทะเลเพื่อป้องกันโรคเลือดออกตามไรฟันให้ลูกเรือ ใบและกิ่งก้านหรือน้ำมันหอมระเหย สามารถใช้ต้มเบียร์สปรูซได้
การใช้ > ไม้เครื่องดนตรี

ไม้สปรูซเป็นวัสดุมาตรฐานที่ใช้ในซาวด์บอร์ดสำหรับเครื่องดนตรีหลายชนิด เช่น กีตาร์ แมนโดลิน เชลโล ไวโอลิน เปียโน และพิณ
แหล่งข้อมูลอื่น

theplantlist.org / Picea (Spruce) เก็บถาวร 2019-02-07 ที่ เวย์แบ็กแมชชีน
conifers.org / Gymnosperm Database - Picea
efloras.org / Picea
pinetum.org / Arboretum de Villardebelle: Cones of selected species of Picea: page 1, Arboretum de Villardebelle page 2
| --- | --- |
การแยกแยะหน่วยอนุกรมวิธาน:  Wikidata: Q26782  Wikispecies: Picea  EoL: 14029  EPPO: 1PIEG  FNA: 125375  FoC: 125375  Fossilworks: 83629  GBIF: 5284711  GRIN: 9366  iNaturalist: 63573  IPNI: 31978-1  ITIS: 18033  NBN: NHMSYS0000461246  NCBI: 3328  NZOR: 985bd0e2-5f1b-415e-b9c1-0b1f02fa05dc  Panartic Flora: 1302  PLANTS: PICEA  POWO: urn:lsid:ipni.org:names:30005648-2  Tropicos: 40008450  VASCAN: 1547
สภาพพรหมจารี

"พรหมจารี" เปลี่ยนทางมาที่นี่ สำหรับแนวคิดทางศาสนาของอินเดีย ดูที่ พรหมจรรย์ (แนวคิดทางศาสนา) สำหรับการครองโสด ดูที่ พรหมจรรย์
สภาพพรหมจารี (อังกฤษ: virginity) คือ สภาพของบุคคลที่ไม่เคยมีการร่วมเพศ มีประเพณีทางวัฒนธรรมและศาสนาซึ่งให้คุณค่าและความสำคัญกับสภาพนี้เป็นพิเศษ โดยเฉพาะอย่างยิ่งในกรณีหญิงที่ยังไม่แต่งงาน สัมพันธ์กับความคิดความบริสุทธิ์ เกียรติยศและมูลค่าของบุคคล มโนทัศน์สภาพพรหมจารีเดิมเกี่ยวข้องกับการงดเว้นการร่วมเพศก่อนแต่งงาน แล้วจึงร่วมเพศเฉพาะกับคู่สมรส เช่นเดียวกับพรหมจรรย์ (chastity) มโนทัศน์สภาพพรหมจารีปกติเกี่ยวข้องกับประเด็นทางศีลธรรมหรือศาสนาและมีผลในแง่สถานภาพทางสังคมและความสัมพันธ์ระหว่างบุคคลได้ ปัจจุบันสภาพพรหมจารีไม่มีผลกระทบทางกฎหมายในสังคมส่วนใหญ่ แม้อาจมีการแสดงเจตนาโดยนัยทางสังคม ในอดีต สภาพพรหมจารีมีการแสดงเจตนาโดยนัยทางกฎหมายและสังคมในบางสังคม และยังมีอยู่ในบางวัฒนธรรมตราบจนปัจจุบัน
คำว่า "พรหมจารี" (virgin) เดิมใช้เรียกเฉพาะหญิงที่ไม่เคยร่วมเพศ แต่คำนี้ได้กลายมามีความหมายหลายอย่าง ทั้งที่พบในมโนทัศน์ประเพณี สมัยใหม่และจริยธรรม ปัจเจกบุคคลผู้รักต่างเพศอาจพิจารณาว่าสภาพพรหมจารีเสียไปเฉพาะเมื่อการล่วงล้ำองคชาต-ช่องคลอด (penile-vaginal penetration) อย่างเดียวหรือไม่ก็ได้ ขณะที่ผู้มีรสนิยมทางเพศอย่างอื่นบางส่วนมักรวมการร่วมเพศทางปาก การร่วมเพศทางทวารหนัก หรือการสำเร็จความใคร่ด้วยตนเองร่วม (mutual masturbation) อยู่ในนิยามการเสียสภาพพรหมจารีของบุคคลด้วย
สภาพให้ซึมผ่านได้ของหลอดเลือด

สภาพให้ซึมผ่านได้ของหลอดเลือด (อังกฤษ: vascular permeability) ซึ่งมักอยู่ในรูป สภาพให้ซึมผ่านได้ของหลอดเลือดฝอย (อังกฤษ: capillary หรือ microvascular permeability) เป็นตัวบอกสมรรถนะของผนังหลอดเลือดที่ให้โมเลกุลขนาดเล็ก (ไอออน น้ำ สารอาหาร) หรือแม้แต่เซลล์ทั้งเซลล์ (เม็ดเลือดขาวระหว่างทางไปยังบริเวณที่เกิดการอักเสบ) ผ่านเข้าออกหลอดเลือดได้ ผนังหลอดเลือดบุด้วยเซลล์เนื้อเยื่อบุโพรง (endothelium) ช่องว่างระหว่างเซลล์เนื้อเยื่อบุโพรง (รอยต่อระหว่างเซลล์) ถูกควบคุมอย่างเข้มงวดขึ้นอยู่กับชนิดและสถานะทางสรีรวิทยาของเนื้อเยื่อ
ในการวิจัยโรคมะเร็ง การศึกษาสภาพให้ซึมผ่านได้ของหลอดเลือดฝอยรอบเนื้องอกเป็นประเด็นที่ได้รับความสนใจมาก เพราะผนังหลอดเลือดเป็นตัวกั้นโมเลกุลขนาดใหญ่ไม่ให้เข้าสู่เนื้องอก หลอดเลือดควบคุมสภาพแวดล้อมของเซลล์ (microenvironment) ซึ่งมีผลต่อการดำเนินของเนื้องอกและการเปลี่ยนแปลงสภาพให้ซึมผ่านได้อาจบ่งชี้ความเสียหายของหลอดเลือดที่เกิดจากยา
สภาองคมนตรีแห่งพระมหากษัตริย์

สภาองคมนตรีแห่งพระมหากษัตริย์ หรือ สภาองคมนตรีแห่งอังกฤษ (อังกฤษ: King-in-Council) เป็นชื่อเรียกสภาองคมนตรีของอังกฤษในระหว่างที่มีพระมหากษัตริย์เป็นบุรุษเพศ (ยามเมื่อพระมหากษัตริย์ทรงดำรงอิตถีเพศ สภานี้เรียก สภาองคมนตรีแห่งพระราชินี (อังกฤษ: Queen-in-Council)) นัยยะตามตัวอักษรของสภาดังกล่าวแล้วหมายว่าสมเด็จพระราชินีนาถแห่งอังกฤษทรงบริหารพระราชกิจตามคำแนะนำของสภาองคมนตรี ซึ่งเป็นไปตามบทบัญญัติของรัฐธรรมนูญแห่งอังกฤษ โดยพฤตินัยสภาองคมนตรีแห่งพระราชินีปฏิบัติหน้าที่ภายใต้การควบคุมของคณะกรรมการชุดพิเศษชุดหนึ่งซึ่งแต่งตั้งขึ้นโดยคณะรัฐมนตรี เป็นผลให้การดำเนินงานของสภาองคมนตรีอยู่ภายใต้การพิจารณาทบทวนโดยศาล (อังกฤษ: judicial review) สมเด็จพระราชินีนาถจะมีพระราชเสาวนีย์เกี่ยวกับราชการแผ่นดินได้ก็แต่โดยคำแนะนำของสภาองคมนตรี พระราชเสาวนีย์ดังกล่าวในภาษาอังกฤษเรียกว่า "order-in-council"
ในประเทศอื่นอันเป็นเครือจักรภพยกเว้นประเทศอังกฤษ สมเด็จพระราชินีนาถอาจทรงมอบหมายให้ผู้สำเร็จราชการแทนพระองค์ประจำประเทศนั้น ๆ เป็นผู้บริหารพระราชอำนาจที่จะได้รับคำปรึกษาจากสภาองคมนตรีแทน ในกรณีนี้จะเรียกผู้สำเร็จราชการแทนพระองค์ดังกล่าวว่า "ข้าหลวงต่างพระองค์โดยคำแนะนำของสภาองคมนตรี" หรือ "Governor-in-Council"
สภาเศรษฐกิจโลก

| --- | --- |

ก่อตั้ง: 2514
ประเภท: องค์กรไม่แสวงหาผลกำไร
สถานะตามกฎหมาย: มูลนิธิ
สํานักงานใหญ่: Cologny, สวิตเซอร์แลนด์
ภูมิภาคที่รับผิดชอบ : Worldwide
CEO: เคลาส์ มาร์ติน ชวับ (Klaus Martin Schwab)
เว็บไซต์: http://www.weforum.org/
สภาเศรษฐกิจโลก (อังกฤษ: World Economic Forum; WEF) เป็นองค์กรไม่แสวงหาผลกำไร ซึ่งจัดการประชุมขึ้นทุกปีที่เมืองดาโฟส ประเทศสวิตเซอร์แลนด์ ก่อตั้งขึ้นเมื่อปี พ.ศ. 2514 โดย เคลาส์ มาร์ติน ชวับ (Klaus Martin Schwab) เป็นอาจารย์ใน มหาวิทยาลัยเจนีวา เดิมชื่อ สภายุโรป เปลี่ยนเป็น สภาเศรษฐกิจโลก เมื่อปี พ.ศ. 2530
สมการกำลังสี่

สมการกำลังสี่ (อังกฤษ: Quartic function) หมายถึง สมการที่มีรูปแบบ : (x^{2}+y^{2}+z^{2}+R^{2}-r^{2})^{2}=4R^{2}(x^{2}+y^{2})\,\! 
ซึ่งเมื่อใส่รากที่สองลงไป จะได้สมการพิกัดคาร์ทีเซียนของทอรัสที่มีแกน z เป็นแกนหมุน
สปานเดาบัลเลต์

| สปานเดาบัลเลต์ |
| --- | --- |

ข้อมูลพื้นฐาน
ที่เกิด: ลอนดอน, ประเทศอังกฤษ
แนวเพลง: นิวเวฟ, ซินธ์ป็อป, บลูอายด์โซล
ช่วงปี: 1979-1990, 2009-2019
ค่ายเพลง: Chrysalis, Mercury, Epic, Parlophone

สมาชิก: แกรี เคมพ์   มาร์ติน เคมพ์   สตีฟ นอร์แมน   จอห์น คีเบิล
อดีตสมาชิก: โทนี แฮดลีย์   รอส วิลเลียม ไวด์

เว็บไซต์: www.spandauballet.com
สปานเดาบัลเลต์ (อังกฤษ: Spandau Ballet) เป็นวงดนตรีจากประเทศอังกฤษ ก่อตั้งตั้งแต่ปลายยุค 1970s ได้รับอิทธิพลจากนิวโรแมนติกแฟชั่น เพลงของพวกเขามีคุณลักษณะผสมกับดนตรีแนว ฟังก์, แจ๊ส, โซล และ ซินธ์ป็อป ประสบความสำเร็จในคริสต์ทศวรรษ 1980 โดยได้ท็อปเทนซิงเกิล
เมื่อแรกตั้งวง ใช้ชื่อวงว่า "The Cut" ต่อมาได้เปลี่ยนชื่อเป็น "The Makers" และเปลี่ยนเป็น "Spandau Ballet" หลังจากดีเจที่เป็นเพื่อนสนิทกับสมาชิกวง ชื่อโรเบิร์ต เอล์มส ไปเห็นชื่อนี้เขียนอยู่ที่ผนังห้องน้ำของไนท์คลับแห่งหนึ่งในเยอรมนี ชื่อนี้มีที่มาจากชื่อเรือนจำแห่งหนึ่งในเขตสปานเดา กรุงเบอร์ลิน ซึ่งเป็นสถานที่ที่มีการประหารชีวิตนักโทษชาวยิวในช่วงสงครามโลกครั้งที่สอง เป็นสำนวนที่ผู้คุมนาซีใช้เรียกอากัปกิริยาของนักโทษ ขณะกำลังเสียชีวิตด้วยการแขวนคอ บางแหล่งก็ว่าหมายถึงอาการของนักโทษประหารในห้องรมแก๊ส ที่คล้ายกับการเต้นบัลเลต์
ผลงาน

Journeys to Glory (1981)
Diamond (1982)
True (1983)
Parade (1984)
Through the Barricades (1986)
Heart Like a Sky (1989)
Once More (2009)
ผลงาน > ซิงเกิล

| ปี | เพลง | ยูเคซิงเกิลส์ชาร์ต | สหรัฐอเมริกา ฮอต 100 | ออสเตรเลีย ซิงเกิลชาร์ต | เยอรมนี ซิงเกิลชาร์ต | อัลบั้ม |
| --- | --- | --- | --- | --- | --- | --- |
| 1980 | "To Cut a Long Story Short" | 5 | - | 15 | - | Journeys To Glory |
| 1981 | "The Freeze" | 17 | - | - | - | Journeys To Glory |
| 1981 | "Musclebound" | 10 | - | - | - | Journeys To Glory |
| 1981 | "Chant No.1 (I Don't Need This Pressure On)" | 3 | - | 30 | - | Diamond |
| 1981 | "Paint Me Down" | 30 | - | - | - | Diamond |
| 1982 | "She Loved Like Diamond" | 49 | - | - | - | Diamond |
| 1982 | "Instinction" | 10 | - | 30 | - | Diamond |
| 1982 | "Lifeline" | 7 | - | 68 | - | True |
| 1983 | "Communication" | 12 | 59 | 24 | - | True |
| 1983 | "True" | 1 | 4 | 4 | 9 | True |
| 1983 | "Gold" | 2 | 29 | 9 | 16 | True |
| 1983 | "Pleasure" | - | - | - | 61 | True |
| 1984 | "Only When You Leave" | 3 | 34 | 12 | 26 | Parade |
| 1984 | "I'll Fly For You" | 9 | - | 38 | - | Parade |
| 1984 | "Highly Strung" | 15 | - | 83 | - | Parade |
| 1984 | "Round And Round" | 18 | - | 16 | - | Parade |
| 1986 | "Fight For Ourselves" | 15 | - | 16 | 32 | Through the Barricades |
| 1986 | "Through The Barricades" | 6 | - | 50 | 14 | Through the Barricades |
| 1987 | "How Many Lies" | 34 | - | - | - | Through the Barricades |
| 1988 | "Raw" | 47 | - | - | - | Heart Like A Sky |
| 1989 | "Be Free With Your Love" | 42 | - | - | 52 | Heart Like A Sky |
| 1989 | "Empty Spaces" | 94 | - | - | - | Heart Like A Sky |
| 1990 | "Crashed Into Love" | 96 | - | - | - | Heart Like A Sky |
| 2009 | "Once More" | 82 | - | - | - | Once More |
| 2009 | "Gold (2009 Version)" | - | - | - | - | Once More |
ผลงาน > อัลบั้มรวมเพลง และ อัลบั้มบันทึกการแสดงสด

| ปี | อัลบั้ม | UK Albums Chart | United States Albums Chart | Australia Albums Chart |
| --- | --- | --- | --- | --- |
| 1985 | The Singles Collection | 3 | -- | -- |
| 1986 | The Twelve Inch Mixes | -- | -- | -- |
| 1991 | The Best of Spandau Ballet | 44 | -- | 41 |
| 1999 | The Collection | -- | -- | -- |
| 2000 | Original Gold | -- | -- | -- |
| 2001 | Gold - The Best Of Spandau Ballet | 7 | -- | -- |
| 2002 | Reformation | -- | -- | -- |
| 2004 | The Collection II | -- | -- | -- |
| 2005 | The Ultra Selection | -- | -- | -- |
| 2005 | Live From The N.E.C. | -- | -- | -- |
| 2006 | Singles, Rarities & Remixes | -- | -- | -- |
แหล่งข้อมูลอื่น

เว็บไซต์ทางการ
สพันจ์บ็อบ สแควร์แพนส์

| สพันจ์บ็อบ สแควร์แพนส์ |
| --- | --- |
ตราสัญลักษณ์ของการ์ตูนเรื่อง สพันจ์บ็อบ สแควร์แพ้นท์ (ใช้ในช่วงปี 2550 - ปัจจุบัน) 
สร้างโดย: Stephen Hillenburg
เสียงของ: ทอม เคนนี Bill Fagerbakke Rodger Bumpass Carolyn Lawrence Clancy Brown Lori Alan Mary Jo Catlett Doug Lawrence Dee Bradley Baker Sirena Irwin Jill Talley Ernest Borgnine Tim Conway
ประเทศแหล่งกำเนิด:  สหรัฐอเมริกา
ภาษาต้นฉบับ: อังกฤษ
จำนวนฤดูกาล: 7
จำนวนตอน: 263
การผลิต
ความยาวตอน: 22 นาที
ออกอากาศ
เครือข่าย: Nickelodeon  (2542 - ปัจจุบัน)  Nicktoons Network  (2545 - ปัจจุบัน)  YTV  (2545-ปัจจุบัน)
ออกอากาศ: 1 พฤษภาคม พ.ศ. 2542 – ปัจจุบัน
สปอนจ์บ็อบ สแควร์แพ้นท์ (อังกฤษ: SpongeBob SquarePants) เป็นการ์ตูนทีวีแอนิเมชันของประเทศสหรัฐอเมริกา ออกอากาศครั้งแรกเมื่อวันที่ 1 พฤษภาคม พ.ศ. 2542 และภายหลังได้เกิดการทำเป็นภาพยตร์ เกม ตุ๊กตา ฯลฯ โดยการ์ตูนในประเทศไทย ฉายทางทรูวิชั่นส์ ช่อง ทรู สปาร์ค และช่อง นิคคาโลเดียน ช่อง 452 ช่องแก๊งการ์ตูน และปัจจุบันก็ลงให้รับชมผ่าน เน็ตฟลิกซ์ และช่อง ตูนนี่(Toonee) ในปัจจุบัน
ตัวละคร > ตัวละครหลัก

สพันจ์บ็อบ สแควร์แพนส์ (อังกฤษ: SpongeBob SquarePants) ฟองน้ำสีเหลือง นิสัยเป็นมิตรและมองโลกในแง่ดี ทำงานประจำที่ร้านอาหารฟาสต์ฟู้ด "ครัสตี้ แคร็บ" มีความใฝ่ฝันเรื่องการสอบใบขับขี่ให้ผ่านและขับรถยนต์ให้ได้
แพทริค สตาร์ (อังกฤษ: Patrick Star) ดาวทะเลสีชมพูเพื่อนรักที่ดีที่สุดของสแควร์แพนท์ อาศัยอยู่ในบ้านหินใกล้ๆ ชอบเล่นสนุกกับเพื่อนรักในวันเวลาที่ว่าง
สควิดวอร์ด เทนแทคเคิลส์ (อังกฤษ: Squidward Tentacles) เพื่อนบ้านของสแควร์แพนท์และแพทริค เป็นแคชเชียร์ประจำร้าน "ครัสตี้ แคร็บ" มีความสามารถพิเศษทางด้านศิลปะ
มิสเตอร์แคร็บส์ (อังกฤษ: Mr. Krabs) หรือ "ยูจีน แคร็บส์" ปูสีแดงเจ้าของร้านอาหาร "ครัสตี้ แคร็บ" ฟาสต์ฟู้ด​ชื่อดังของเมือง มีนิสัยขี้ตระหนี่และชื่นชอบทุกอย่างที่สร้างรายได้
แพลงค์ตอน (อังกฤษ: Plankton)​ อดีตคู่หูของมิสเตอร์แคร็บส์ เป็นเจ้าของร้านอาหาร "ชัม บัคเก็ท" (Chum Bucket)​ ที่อยู่ฝั่งตรงข้ามและวางแผนหาทางขโมยสูตรลับ" แคร็บบี้ แพสตี้" เบอร์เกอร์แสนอร่อยของร้านครัสตี้ แคร็บ และหาหนทางแย่งลูกค้าตลอดถ้ามีโอกาส มีภรรยาเป็นคอมพิวเตอร์ชื่อ "คาเรน" (Karen)​
แซนดี้ ชีคส์ (อังกฤษ: Sandy Cheeks) กระรอกนักวิทยาศาสตร์สาวผู้มีใจรักในคาวบอย เธอมักคิดค้นงานประดิษฐ์ต่างๆ โดยอาศัยอยู่ในโดมกระจกที่จำลองสภาพแวดล้อมให้เหมือนบนบก
มิสซิสพัฟฟ์ (อังกฤษ: Mrs. Penelope Puff) ปลาปักเป้าเป็นครูที่โรงเรียนสอนขับรถของสแควร์แพนท์
เพิร์ล แคร็บส์ (อังกฤษ: Pearl Krabs) วาฬวัยรุ่นสาวผมสีบลอนด์ ลูกสาวสุดรักคนเดียวของมิสเตอร์แคร็บส์
แกรี่ (อังกฤษ: Gary) หอยทากกระดองสีชมพู มีนิสัยและร้องเสียงเหมือนแมว เป็นสัตว์เลี้ยงของสแควร์แพนท์
ภาพยนตร์

สพันจ์บ็อบ สแควร์แพ้นท์ เดอะมูฟวี่ (2004) มงกุฎของคิงเนปจูนหายไป และมิสเตอร์แคร็บส์ถูกกล่าวหาว่าขโมยมันไป สพันจ์บ็อบร่วมมือกับแพทริก เพื่อนสนิทของเขา และเริ่มออกเดินทางไปยังเชลล์ซิตีสุดอันตรายเพื่อทวงมงกุฎของเนปจูนคืนมา
สพันจ์บ็อบ ฮีโร่จากใต้สมุทร (2015) บิกีนี่ บอทท่อมกำลังตกใจเมื่อมีโจรสลัดมาขโมยสูตรอาหารลับแครบบี้ แพทตี้ งานนี้สพันจ์บ็อบและผองเพื่อนจึงต้องออกเดินทางตามภารกิจเพื่อนำสูตรลับนี้กลับมาให้ได้
สพันจ์บ็อบ ผจญภัยช่วยเพื่อนแท้ (2020) เมื่อจู่ ๆ มีคนมาลักพาตัวแกรี่เพื่อนซี้ไป สพันจ์บ็อบกับแพทริคจึงต้องออกปฏิบัติการสุดบ้าบิ่นที่ทำให้ทั้งคู่ต้องเดินทางออกนอกบิกีนี่ บอทท่อมเพื่อไปช่วยหอยทากเพื่อนรัก
สถานที่ตั้ง

ฉากในซีรีส์นี้เกิดขึ้นในเมืองแฟนตาซีใต้น้ำที่ชื่อว่า Bikini Bottom ซึ่งตั้งอยู่ในมหาสมุทรแปซิฟิกใต้แนวปะการังที่แท้จริงที่เรียกว่า Bikini Atoll
ผู้อยู่อาศัยในเมืองใต้น้ำส่วนใหญ่เป็นปลาหลากสีสันที่อาศัยอยู่ในอาคารที่ทำจากปล่องไฟของเรือ และใช้ "โบ๊ทโมบิล" ซึ่งเป็นรถรูปเรือซึ่งเป็นพาหนะหลักในการคมนาคมของชาวเมือง ยานพาหนะปรากฏตัวครั้งแรกในตอน "Reef Blower" และในหลายๆ ตอน มักเกี่ยวข้องกับ Mrs. Puff และโรงเรียนสอนพายเรือของเธอ สถานที่ที่เกิดซ้ำใน Bikini Bottom ได้แก่ บ้านใกล้เคียงของ SpongeBob, Patrick และ Squidward; ร้านอาหารสองแห่งที่แข่งขันกันคือ Krusty Krab และ Chum Bucket; โรงเรียนสอนพายเรือของ Mrs. Puff ซึ่งเปิดสอนการแล่นเรือใบพร้อมประภาคารที่จมอยู่ใต้น้ำ ทรีโดม กรงกระจกเติมออกซิเจนที่แซนดี้อาศัยอยู่ Shady Shoals Rest Home; ทุ่งหญ้าทะเลที่เรียกว่าทุ่งแมงกะพรุน และกูลากูน
เมื่อ ทีมงานของสพันจ์บ็อบเริ่มการผลิตในตอนนำร่องของซีรีส์ พวกเขาได้รับมอบหมายให้ออกแบบที่ตั้งโกดัง ซึ่งใช้ซ้ำแล้วซ้ำเล่า ซึ่งฉากส่วนใหญ่จะเป็นฉากเหมือนครัสตี้ แครบ และบ้านสับปะรดของสพันจ์บ็อบ  291/5000 แนวคิดคือ "เก็บทุกอย่างที่เกี่ยวข้องกับทะเล" ดังนั้นทีมงานจึงใช้เชือก ไม้กระดาน ล้อ แห สมอเรือ แผ่นหม้อน้ำ และตะปูจำนวนมากเพื่อสร้างบริบทของรายการ การเปลี่ยนฉากระหว่างฉากจะถูกทำเครื่องหมายด้วยฟองอากาศที่เต็มหน้าจอ พร้อมกับเสียงของน้ำที่ไหล
ซีรีส์นี้ใช้ "ดอกไม้บนท้องฟ้า" เป็นพื้นหลังของฉากหลัก เมื่อผู้ออกแบบฉากของซีรีส์ถูกถาม Kenny Pittenger ว่าพวกมันคืออะไร เขาตอบว่า "ในทางหนึ่ง พวกมันดูเหมือนเมฆ แต่เนื่องจากการแสดงเกิดขึ้นใต้น้ำ พวกมันจึงเป็นจริง มันไม่ใช่เมฆจริงๆ เนื่องจากของ tiki ในการแสดง พื้นหลังมีลวดลายอย่างหนักโดยศิลปิน" [  Pittenger กล่าวว่าดอกไม้บนท้องฟ้ามีไว้เพื่อกระตุ้นรูปลักษณ์ของเสื้อฮาวายในการพิมพ์ลายดอกไม้"
| ด ค กสพันจ์บ็อบ สแควร์แพนส์ |
| --- | --- |
การผลิต:  สตีเฟน ฮิลเลนเบิร์ก 
ตัวละคร:  สพันจ์บ็อบ สแควร์แพนส์  แพทริค สตาร์  สควิดวอร์ด เทนแทคเคิลส์  มิสเตอร์แคร็บส์  แพลงค์ตันกับคาเรน  แซนดี้ ชีคส์  มิสซิสพัฟฟ์  เพิร์ล แคร็บส์  แกรี่ 
ภาพยนตร์:  สพันจ์บ็อบ สแควร์แพ้นท์ เดอะมูฟวี่ (2004)  สพันจ์บ็อบ ฮีโร่จากใต้สมุทร (2015)  สพันจ์บ็อบ ผจญภัยช่วยเพื่อนแท้ (2020) 
  หมวดหมู่
สภารัฐลีชเทินชไตน์

| สภารัฐแห่งราชรัฐลีชเทินชไตน์  Landtag des Fürstentums Liechtenstein (เยอรมัน)> ประเภท |
| --- | --- |
ประเภท: ระบบสภาเดี่ยว 
ผู้บริหาร
ประธานรัฐสภา: อันเบิร์ต ฟริก, FBP  ตั้งแต่ 27 มีนาคม ค.ศ. 2013 
โครงสร้าง
สมาชิก: 25 ที่นั่ง

กลุ่มการเมือง: ฝ่ายรัฐบาล (20)   Patriotic Union (10)    Progressive Citizens' Party (10) ฝ่ายค้าน (5)   Free List (3)    Democrats for Liechtenstein (2) 
การเลือกตั้ง
ระบบการเลือกตั้ง: ระบบสัดส่วนแบบบัญชีรายชื่อ
การเลือกตั้งครั้งล่าสุด: 7 กุมภาพันธ์ ค.ศ. 2021
ที่ประชุม

ที่ทำการรัฐสภา  วาดุซ
เว็บไซต์
www.landtag.li
สภารัฐแห่งราชรัฐลีชเทินชไตน์ (Landtag des Fürstentums Liechtenstein, อังกฤษ: Landtag of Liechtenstein) คือสภานิติบัญญัติแห่งราชรัฐลิกเตนสไตน์ซึ่งใช้ระบบสภาเดี่ยว โดยมีสมาชิกสภารัฐมาจากการเลือกตั้งคราวละ 4 ปี ผ่านระบบการลงคะแนนแบบสัดส่วนบัญชีรายชื่อเปิด โดยมีเกณฑ์คะแนนเสียงขั้นต่ำต่อหนึ่งที่นั่งที่ร้อยละ 8 โดยมีประธานรัฐสภา และรองประธานมาจากการลงมติในสมัยประชุมสภานัดแรก
สมบัติการปิด

สมบัติการปิด (อังกฤษ: closure) หมายถึงสมบัติภายใต้การดำเนินการอย่างหนึ่ง ซึ่งเมื่อสมาชิกของเซตดำเนินการอย่างนั้นแล้วได้ผลลัพธ์เป็นสมาชิกของเซตเดิม ตัวอย่างเช่น จำนวนจริงมีสมบัติการปิดภายใต้การลบ แต่จำนวนธรรมชาติไม่มีสมบัตินี้ เช่น 3 กับ 8 เป็นจำนวนธรรมชาติทั้งคู่ แต่ผลลัพธ์ของ 3 − 8 ไม่ใช่จำนวนธรรมชาติ อีกตัวอย่างหนึ่ง กำหนดให้เซตมี 0 เพียงตัวเดียว เซตนี้มีสมบัติการปิดภายใต้การคูณ
ในทำนองเดียวกัน เราอาจกล่าวได้ว่าเซต มีสมบัติการปิดภายใต้กลุ่มของการดำเนินการ ถ้าหากมันมีสมบัติการปิดภายใต้การดำเนินการหลายชนิดโดยทีละอย่าง
สปิน (ฟิสิกส์)

ในการศึกษาด้านกลศาสตร์ควอนตัมและฟิสิกส์อนุภาค สปิน (อังกฤษ: spin) คือคุณลักษณะพื้นฐานของอนุภาคมูลฐาน, อนุภาคประกอบ (ฮาดรอน) และนิวเคลียสอะตอม1
อนุภาคมูลฐานประเภทเดียวกันทุกตัวจะมี เลขควอนตัมสปิน เลขเดียวกัน ซึ่งเป็นส่วนสำคัญของสถานะควอนตัมของอนุภาค เมื่อรวมเข้ากับทฤษฎีสถิติของสปิน (spin-statistics theorem) สปินของอิเล็กตรอนจะส่งผลตามหลักการกีดกันของเพาลี อันเป็นตัวการเบื้องหลังของตารางธาตุ ทิศทางสปิน (บางครั้งก็เรียกย่อๆ ว่า "สปิน") ของอนุภาคหนึ่งเป็นองศาอิสระภายในที่สำคัญของอนุภาคนั้น
โวล์ฟกัง เพาลี เป็นบุคคลแรกที่เสนอแนวคิดเรื่องของสปิน แต่เขายังไม่ได้ตั้งชื่อให้กับมัน ปี ค.ศ. 1925 Ralph Kronig, George Uhlenbeck, และ Samuel Goudsmit นำเสนอการแปลความทางฟิสิกส์ของอนุภาคที่หมุนไปรอบแกนของตัวเอง เพาลีทำการศึกษาทฤษฎีทางคณิตศาสตร์เชิงลึกในปี 1927 เมื่อพอล ดิแรกคำนวณกลศาสตร์ควอนตัมเชิงสัมพัทธ์ของเขาในปี 1928 นั้น สปินของอิเล็กตรอนมีบทบาทสำคัญอย่างยิ่งยวด
สปินเป็นโมเมนตัมเชิงมุมประเภทหนึ่ง โดยที่โมเมนตัมเชิงมุมมีนิยามตามแบบสมัยใหม่ว่าเป็น "ตัวกำเนิดการหมุน" แต่คำนิยามโมเมนตัมเชิงมุมแบบใหม่นี้ไม่ใช่อันเดียวกันกับคำนิยามในกลศาสตร์ดั้งเดิม L = r × p (คำนิยามแบบเดิมในประวัติศาสตร์นั้นไม่ได้หมายรวมถึงสปิน แต่มีชื่อเรียกจำเพาะเจาะจงว่า orbital angular momentum)
ในเมื่อสปินเป็นโมเมนตัมเชิงมุมประเภทหนึ่ง ดังนั้นมันจึงมีหน่วยวัดแบบเดียวกัน คือ J·s ตามระบบเอสไอ อย่างไรก็ดีในทางปฏิบัติแล้วเราไม่ค่อยใช้ระบบเอสไอในการอธิบายถึงสปิน แต่มักจะเขียนเป็นรูปตัวคูณของค่าคงตัวของพลังค์แบบลดรูป คือ ħ ตามหน่วยธรรมชาติแล้ว ħ นั้นไม่มีหน่วย ดังนั้นจึงยึดถือหลักเดียวกันกับสปินด้วย แต่ถ้าว่าตามนิยามของ "จำนวนควอนตัมของสปิน" แล้ว จะต้องไม่มีหน่วยเสมอ
เลขควอนตัมสปิน

เป็นชื่อที่ถูกเสนอให้ใช้, สปินในแนวความคิดแต่ดั้งเดิมนั้นเป็นการหมุนของอนุภาครอบแกนบางแกน ในอีกแง่หนึ่ง , สปินมีคุณสมบัติที่แปลกประหลาดบางอย่างที่แตกต่างจากวงโคจรของโมเมนตัมเชิงมุม:
เลขควอนตัมสปินอาจใช้เพียงค่าครึ่งหนึ่งของจำนวนเต็ม
แม้ว่าทิศทางของสปินสามารถเปลี่ยนแปลงได้, แต่อนุภาคมูลฐานนั้นไม่สามารถทำได้ในการหมุนให้เร็วขึ้นหรือช้าลง
สปินของอนุภาคประจุไฟฟ้ามีความเกี่ยวข้องกับโมเมนต์ขั้วคู่แม่เหล็กกับค่าแฟคเตอร์ g ที่แตกต่างกันตั้งแต่ 1 นี่อาจเกิดขึ้นได้ในฟิสิกส์แบบคลาสสิกถ้าประจุภายในของอนุภาคมีการกระจายที่แตกต่างจากมวลของมัน
คำนิยามทั่วไปของเลขควอนตัมปิน s คือ s = n/2, โดยที่ n สามารถเป็นจำนวนเต็มใด ๆ ที่ไม่เป็นลบ ดังนั้นค่าที่ยอมให้ของ  s  จึงเป็น 0, 1/2, 1, 3/2, 2, ฯลฯ ค่าของ  s สำหรับอนุภาคมูลฐานขึ้นอยู่กับชนิดของอนุภาค, และไม่สามารถเปลี่ยนแปลงในทางที่รู้จักกันใด ๆ (ในทางตรงกันข้ามกับทิศทางของสปินที่อธิบายไว้ด้านล่าง) โมเมนตัมเชิงมุมของสปิน S ของระบบทางกายภาพใด ๆ จะถูกควอนไทซ์ (quantised) ค่าที่ยอมให้ของ S คือ:
เมื่อ h คือ ค่าคงตัวของพลังค์ ในทางตรงกันข้าม, โมเมนตัมเชิงมุมของวงโคจรเท่านั้นที่สามารถใช้ค่าของ s เป็นจำนวนเต็ม, เมื่อค่าของ n เป็นจำนวนคู่
โมเมนต์แม่เหล็ก

อนุภาคที่มีสปินสามารถมีโมเมนต์ขั้วคู่แม่เหล็ก (magnetic dipole moment)ได้, เช่นเดียวกับการหมุนของวัตถุมีประจุไฟฟ้าในทฤษฎีแม่เหล็กไฟฟ้า
เชิงอรรถ

หมายเหตุ 1: พึงสังเกตว่าคุณสมบัติภายในของอนุภาคที่เล็กกว่าอะตอมที่เรียกว่า "สปิน" อันเป็นหัวข้อในบทความนี้ แม้จะเกี่ยวพันกันอยู่บ้าง แต่ก็ค่อนข้างแตกต่างกับแนวคิดของสปินในชีวิตประจำวันของเราอย่างมาก (เช่นการใช้คำว่า "สปิน" (การหมุน) ของลูกบอล) สปิน ที่นักฟิสิกส์อนุภาคใช้ในโลกควอนตัมนั้นคือคุณสมบัติหนึ่งของอนุภาคที่เล็กกว่าอะตอม ซึ่งมีคุณลักษณะที่แน่นอนและกระทำตัวตามกฎที่แน่นอน
แหล่งข้อมูลอื่น

"Spintronics. Feature Article" in Scientific American, June 2002.
Goudsmit on the discovery of electron spin.
Nature: "Milestones in 'spin' since 1896."
ECE 495N Lecture 36: Spin Online lecture by S. Datta
เส้นแรงสนามแม่เหล็กรอบ "ขั้วคู่แม่เหล็กสถิตย์" (magnetostatic dipole); ขั้วคู่แม่เหล็กของตัวมันเองจะอยู่ที่จุดศูนย์กลางและถูกมองจากด้านข้าง
สบู่แดง

| สบู่แดง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Euphorbiaceae
สกุล:: Jatropha
สปีชีส์:: J.  gossypifolia
ชื่อทวินาม
Jatropha gossypifolia L.

สบู่แดง (อังกฤษ: bellyache bush; ชื่อวิทยาศาสตร์: Jatropha gossypifolia) หรือ ละหุ่งแดง หรือ สบู่เลือด เป็นไม้ประดับในวงศ์ยางพารา (Euphorbiaceae) มีถิ่นกำเนิดในอเมริกากลาง
ลักษณะทางพฤกษศาสตร์

สบู่แดงเป็นไม้พุ่มสูง 1-2 เมตร แตกกิ่งก้านจากโคนต้น ลำต้นและกิ่งมีขนสีทองปกคลุมหนาแน่น ทุกส่วนของต้นมียางขาว ใบเดี่ยวเรียงสลับรูปฝ่ามือ ขอบใบเว้าลึก 3-5 แฉก ใบอ่อนสีแดงอมม่วง เมื่อแก่เปลี่ยนเป็นสีเขียวอมแดง ก้านใบสีแดง ช่อดอกเชิงลดหลั่นออกที่ปลายกิ่ง ดอกย่อยสีแดงเข้ม ดอกตัวผู้และดอกตัวเมียอยู่บนต้นเดียวกัน กลีบเลี้ยง 5 กลีบ แต่ละช่อย่อยมีดอกตัวเมีย 1 ดอก ที่เหลือเป็นดอกตัวผู้ ผลค่อนข้างกลม มี 3 พู เมื่อแก่แตกได้ มี 3 เมล็ด ขยายพันธุ์ด้วยการเพาะเมล็ดหรือปักชำ
ความเป็นพิษ

เมล็ดสบู่แดงมีโปรตีนเป็นพิษ คือ เซอร์ซิน (curcin) และน้ำมันจากเมล็ดมีฤทธิ์เป็นยาถ่าย หากรับประทานเข้าไป จะมีผลต่อระบบทางเดินอาหาร ทำให้คลื่นไส้อาเจียน ท้องเดิน ปวดท้อง อ่อนเพลีย จุกเสียด กระหายน้ำ ปวดศีรษะ อาจถ่ายเป็นเลือด ความดันเลือดต่ำ อัมพาต ผิวหนังแดง ชัก ม่านตาขยาย และสั่น น้ำยางมีฤทธิ์ระคายเคืองต่อผิวหนัง ทำให้คัน ปวดแสบปวดร้อน อักเสบบวม พองเป็นตุ่มน้ำใส หากถูกตา จะทำให้ตาอักเสบ อาจทำให้ตาบอดชั่วคราวหรือถาวร
ประโยชน์

สบู่แดงมีคุณสมบัติหลายอย่างในทางเภสัชวิทยา เช่น ช่วยลดความดันโลหิต ต้านเชื้อจุลินทรีย์ และเป็นยาระงับปวด น้ำยางจากลำต้นใช้ห้ามเลือดได้ ใบใช้ต้มกินแก้ปวดท้อง ลดไข้ และใช้ย้อมสีได้ นอกจากนี้ สารสกัดจากใบแก่ของสบู่แดงยังใช้เป็นยาฆ่าแมลงได้
ดูเพิ่ม

ละหุ่ง
สบู่เลือด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สบู่แดง